Diari Oficial de la Generalitat Valenciana


Sumari del DOGV 5337, del 01-09-2006 (2006/9627)

Informació pública del projecte de reparcel·lació del sector SUNP-IV Camí la Mar-2 de Sagunt. Expedient 36/00 i 43/00.
----------------------------------------------------------------------------------------------------------------------

### Dades del document

Número de DOGV
:   5337

Data del DOGV
:   01-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/9627


Organisme emissor
:   Ajuntament de Sagunt

Tipus de document
:   Anunci

Informació pública del projecte de reparcel·lació del sector SUNP-IV Camí la Mar-2 de Sagunt. Expedient 36/00 i 43/00. [2006/M9627]  
Mitjançant el present edicte faig saber que el regidor delegat d'Urbanisme (en virtut de les atribucions atorgades per Resolució d'Alcaldia núm. 3.779 de data 3 de novembre de 2003), amb data 29 de juny de 2006, ha adoptat la següent:  
Resolució del regidor delegat d'Urbanisme número 233  
Informació pública del projecte de reparcel·lació del sector SUNP-IV Camí la Mar-2 de Sagunt. Expedient 36/00 i 43/00.  
Vist que mitjançant un Acord plenari de data 28 d'octubre de 2004, es va procedir a l'aprovació i adjudicació definitiva del PAI de l'àmbit Camí la Mar-2.  
Vist que l'agent urbanitzador presenta, amb data 2 de juny de 2006, número registre d'entrada 33.625, projecte de reparcel·lació del sector Camí la Mar-2 de Sagunt, compost pels documents següents:  
I. Memòria.  
II. Relació propietaris i finques aportades.  
III. Finques resultants.  
IV. Valoració del sòl i el vol.  
V. Compte de liquidació.  
VI. Plans.  
VII. Annexos.  
Que el cap de Secció d'Urbanisme, amb data 6 de juny de 2006, va emetre un informe d'esmena de determinades deficiències del projecte de reparcel·lació presentat; l'agent urbanitzador ha presentat, amb data 23 de juny de 2006, número RE 38.806, annex al projecte de reparcel·lació que esmena les deficiències mencionades, en els termes següents:  
Vista la documentació presentada per l'agent urbanitzador en data 23.06.2006, RE número 38.806, que atén el requeriment d'esmena fet per este departament sobre la documentació presentada el 02.06.2006, i sense perjudici de les precisions que realitzen els servicis tècnics municipals, mitjançant el present edicte s'informa:  
1. Respecte de les parcel·les destinades a la ubicació de centres de transformació.  
S'indicava respecte d'això en el requeriment d'esmena:  
S'integraran dins de les parcel·les edificables formant unitat registral amb estes. S'haurà de documentar una servitud d'accés a favor de les empreses subministradores, de duració indefinida, com a càrrega de les parcel·les corresponents.  
En la documentació presentada per part de l'agent urbanitzador s'indica la següent previsió que s'incorporarà en la documentació refosa del projecte de reparcel·lació:  
Els centres de transformació ubicats en les illes edificables continuaran ubicats en el lloc indicat en el projecte de reparcel·lació, però en compte de ser considerats com a finques independents, formaran part de les següents finques d'adjudicació, i es constituirà una servitud gratuïta per a l'ús, conservació i manteniment del centre de transformació la vigència de la qual serà indefinida a favor de l'empresa subministradora d'energia elèctrica sobre estes, circumstàncies que s'indicaran en les fitxes corresponents:  
. Sector oest, finques O-MA4, O-MB2, OMC1.9,OMC4.  
. Sector est, finques E-MA2, E-MB2, E-MC5, E-MC6, EME4.  
Convé que quede clar quines seran les conseqüències d'esta modificació respecte de la documentació de 02.06.2006 i que s'incorporarà en la documentació refosa que serà sotmesa a aprovació definitiva.  
No suposa cap reducció de l'aprofitament urbanístic de les parcel·les afectades per la servitud, que es manté.  
S'incrementaran totes les parcel·les resultants, incloses les afectades, en una proporció d'1'3 m² per cada 1.500 m² de parcel·la edificable.  
2. Respecte dels centres de transformació ubicats en espais públics.  
En l'escrit de requeriment d'esmena se li indicaven les circumstàncies següents:  
Per part de l'equip de govern municipal en dates recents s'ha adoptat el següent criteri general:  
«Els centres de transformació previstos s'hauran d'ubicar en l'interior de les parcel·les privades a fi de no viciar l'ús públic de les zones verdes i espais lliures amb instal·lacions pertanyents a empreses privades. L'única alternativa admissible en espais públics seria la d'implantació de centres de transformació soterrats, a analitzar en cada cas concret.»  
Atés que imposar el soterrament dels CT incrementaria els costos d'urbanització, s'opta pel desplaçament d'estos a les parcel·les edificables, amb el mateix tractament que l'indicat en el punt 1.  
En la documentació d'esmena s'indica la circumstància que els centres de transformació ubicats sobre sòl públic en el projecte de reparcel·lació presentat en data 06.06.2006 deuen reubicar-se novament en illes edificables, concretament en les següents finques d'adjudicació, formant part d'estes i constituint-se una servitud a favor de l'empresa subministradora d'energia elèctrica sobre estes:  
Sector oest, finques O-MA3, O-MB1.7, O-MB4.  
Sector este, finques E-MA3, E-MB3, E-MD2, EME6.  
Les conseqüències serien idèntiques a les indicades en el punt anterior, és a dir:  
No suposa cap reducció de l'aprofitament urbanístic de les parcel·les afectades per la servitud, que es manté.  
S'incrementaran totes les parcel·les resultants, incloses les afectades, en una proporció d'1'3 m² per cada 1.500 m² de parcel·la edificable.  
3. Respecte del tractament de l'IVA.  
En l'escrit de requeriment d'esmena se li indicaven les circumstàncies següents:  
En el primer document figura el tractament de l'IVA generat per les distintes actuacions derivades de la reparcel·lació. Este Ajuntament no entra a prejutjar la correcció d'este, circumstància que correspon fiscalitzar a l'administració tributària. Per tant, encara que figuren en documentació municipal, no suposen un mandat imperatiu per part de l'Ajuntament sobre una circumstància en què no se té competència decisòria.  
Circumstància que s'assenyala expressament en el present acord als efectes oportuns.  
4. Parcel·les afectades per les excavacions preexistents.  
En l'escrit de requeriment d'esmena se li indicaven les circumstàncies següents:  
És necessari que s'adjunte un document justificatiu, per l'abast de les excavacions, que no és necessària l'aplicació d'un coeficient corrector. En la memòria s'assenyala la improcedència de la seua aplicació, atés que hi ha una correspondència entre les aportacions amb la dita deficiència i les parcel·les de resultat que tenen eixe gravamen. S'entén per això que la reducció del 40% de superfície entre les primeres i les segones ve compensat per vials i si és el cas dotacions, on es realitzaran actuacions específiques.   
Però sense perjudici d'això, és necessari documentar-ho per a seguretat i informació de tercers confrontants.  
A més, en les parcel·les de resultat on es produïx eixa situació de correspondència entre aportacions i adjudicacions, en la descripció registral d'estes s'haurà d'indicar eixa especial circumstància d'existència d'excavacions prèvies, als efectes d'evitar perjudicis a tercers de bona fe, que tindran amb això complida informació de quins terrenys adquirixen.  
En eixe sentit, l'agent urbanitzador ha contestat i ha adjuntat un pla en què se superposen les zones afectades per les excavacions preexistents i les finques de resultat del projecte de reparcel·lació (Document 2). A més s'adjunta una relació en què es casen l'aprofitament que generen les parcel·les d'aportació ubicades en la zona afectada amb l'aprofitament de les parcel·les adjudicades (Document 3). Ambdós documents servixen per a comprovar que no ha sigut necessari aplicar coeficients de correcció.  
En conseqüència, no s'aplicarà cap factor de correcció en l'adjudicació, al coincidir aportacions i adjudicacions. Als efectes de donar deguda informació a tercers de bona fe es considera necessari que en la descripció registral de les parcel·les E-MB-1; E-MB-2; E-MB-3; E-MB-4; E-MC-5; E-MC-6; E-MD-3 i E-MD-2, haja de figurar la circumstància que les excavacions prèvies realitzades pels seus titulars ha provocat un detriment important i la necessitat de realitzar una forta inversió per a la seua habilitació, la qual cosa s'haurà de tindre en compte en la redacció dels estudis geotècnics dels projectes d'edificació de les parcel·les.  
5. Sobre l'existència de restes arqueològiques.  
En l'escrit de requeriment d'esmena se li indicaven les circumstàncies següents:  
S'ha detectat en actuacions anteriors l'existència de restes arqueològiques en dos punts inclosos dins de l'àmbit, i que afecta parcel·les edificables. Això obliga a sotmetre's al que disposa l'article 84 del PGOU. Les parcel·les d'adjudicació afectades per la dita protecció han de indicar esta circumstància en la descripció a inscriure registralment ja que és un condicionant que afecta la futura edificació.  
Atés que és una determinació normativa que emana de la Llei 4/1998 i que la seua eficàcia directa depén de la concurrència d'una dada real i que és l'aparició de restes que obliguen a fixar la cautela i que les conclusions definitives sobre les restes existents depén del que resulte de l'execució de les obres d'urbanització, es considera excessiu en estos moments fixar ja una cautela en les parcel·les de resultat.  
6. Dissolució de proindivís.  
En l'escrit de requeriment d'esmena se li indicaven les circumstàncies següents:  
Caldrà ajustar-se durant el període d'informació pública al desig exprés d'aquells copropietaris que disposen d'una quota de participació en la copropietat d'origen suficient com per a obtindre una parcel·la d'adjudicació independent. El document d'aprovació definitiva haurà d'indicar esta circumstància.  
Circumstància que s'assenyala expressament en el present acord als efectes oportuns.  
7. Respecte del calendari de gir de quotes.  
En l'escrit de requeriment d'esmena se li indicaven les circumstàncies següents:  
Respecte de les cinc quotes que es preveu girar a aquells que paguen en metàl·lic, s'haurà de completar indicant:  
. Existirà una certificació zero, referent als saldos deutors i creditors per indemnitzacions. L'abonament als creditors o la seua consignació serà prèvia en tot cas a l'ocupació de les parcel·les.  
. Cal aclarir la duració en mesos aproximada prevista per a efectuar cada una d'eixes cinc liquidacions restants.   
. Les despeses complementàries es prorratejaran en cadascuna d'eixes cincs certificacions.  
Circumstància que figura com a document 8 de la documentació presentada en data 23.06.2006 i que es considera suficient.  
Atés que de forma simultània el present projecte s'està tramitant expedient de modificació puntual del pla parcial del sector. El present document es troba ajustat a la dita proposta de modificació i això comporta que l'aprovació definitiva d'este se subordine al fet que es procedisca a una aprovació definitiva del pla parcial.  
Atés que el projecte de reparcel·lació haurà d'ajustar-se a les actuacions prèvies a la seua aprovació, seguint les pautes de l'article 169 i següents de la Llei 16/1995 Urbanística Valenciana, en relació amb els articles 394 i següents del Reglament d'Ordenació i Gestió Territorial i Urbanística.  
Atés que l'alcaldessa presidenta té, d'entre altres, les atribucions per al tràmit dels instruments de gestió, d'acord amb les previsions de l'apartat J) de l'article 21 de la Llei 7/1981, de 2 d'abril, de Bases de Règim Local.  
Atés que mitjançant Resolució de l'Alcaldia, de data 3 de novembre de 2003, número de resolució 3.779, es resol delegar en el regidor d'Urbanisme i Manteniment, l'obertura de períodes d'informació pública d'instruments de gestió urbanística.  
A la vista de l'anterior resolc:  
Primer. Sotmetre al tràmit d'informació pública el projecte de reparcel·lació del sector SUNP-IV planta, Camí la Mar-2 de Sagunt, de data d'entrada en este Ajuntament 2 de juny de 2006, número RE 33.625 i compost per la documentació indicada en el segon resultat, així com la documentació annexa, de data d'entrada 23 de juny de 2006, número RE 38.806, per mitjà d'edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat, i participar-li la possibilitat de formular al·legacions durant el termini d'un mes, comptat des de la publicació de l'edicte en el Diari Oficial de la Generalitat.  
Segon. Remetre avís amb el seu contingut als titulars registrals i cadastrals afectats per l'actuació.  
Sagunt, 29 de juny de 2006.. El regidor delegat d'Urbanisme: Francesc Fernández.